نازی لیدئری آدولف هیتلره عاید بیر تلفن، آچیق آرتیرمادا 243 مین د‌لارا ساتیلدی.
هیتلرین قیرمیزی تلفنو، آمریکا نین مریلند ایالتینه باغلی چسپیک سیتی‌دکی آلکساندر تاریخی مزایده ائوینده ساتیشا چیخاریلدی.
تلفن، ساتیشا تلفنلا قاتیلان و آدینین آچیقلانماسینی ایستمه‌ین بیر نفر طرفین‌دن آلیندی.
آرخاسیندا هیتلرین آدی و نازی پارتیسی‌نین سمبولو یئر آلان تلفن اوچون آچیق آرتیرما 100 مین د‌لاردان باشلادی.
تلفن، 1945.جی ایلده هیتلرین انتحار ائتمه‌سی‌نین آردین‌دان سووئت عسگرلری طرفین‌دن سیغیناغیندا تاپیلمیشدی.
آلکساندر تاریخی مزایده ائوی یئتکی‌لی‌لری، هیتلرین اؤلوم امرلری وئرمک اوچون ایستیفاده ائدیگی تلفنو "کوتلوی قیرغین سلاحی" اولا‌راق دگرلندیرمیشدی.
مزایده‌ده هیتلره عاید چینیدن بیر ایت فیگورو دا 24 مین 300 د‌لارا ساتیلدی.
